खास बातें
- PWD ने अपने सभी फ्लाईओवरों का निरीक्षण करने का दिया निर्देश
- विभाग ने कहा कि फ्लाईओवर पर दरार की तुरंत मरम्मत की जाए
- मरम्मत का काम करीब एक महीने तक चला
दिल्ली सरकार के लोक निर्माण विभाग ने राष्ट्रीय राजधानी में अपने सभी फ्लाईओवरों का निरीक्षण करने के निर्देश दिए हैं. लाजपत नगर और अक्षरधाम फ्लाईओवरों पर दरार पाए जाने के बाद यह कदम उठाया गया है. विभाग ने अपने इंजीनियरों से कहा है कि यात्रियों की सुरक्षा सुनिश्चित करने के लिए किसी भी फ्लाईओवर पर दरार की तुरंत मरम्मत की जाए. पिछले महीने लाजपत नगर फ्लाईओवर के पांच गर्डरों में से एक के बीच 10 फीट लंबी और 10 इंच चौड़ी दरार पाई गई जिसके बाद दिल्ली यातायात पुलिस को दुपहिया वाहनों को इसकी मरम्मत तक फ्लाईओवर पर से ना गुजरने की सलाह देनी पड़ी. मरम्मत का काम करीब एक महीने तक चला.
यह भी पढ़ें: मुश्किल में कांग्रेस की मेघालय सरकार: 7 MLA के इस्तीफे के बाद, PWD मंत्री के खिलाफ CBI ने दर्ज किया केस
इस महीने की शुरुआत में अक्षरधाम फ्लाईओवर में दरार का पता चला. एक अधिकारी ने कहा, ‘‘दरारों के मद्देनजर विभाग ने फील्ड अधिकारियों से अपने सभी फ्लाईओवरों का निरीक्षण करने का निर्देश दिया. इसके अलावा, किसी भी फ्लाईओवर पर दरार को तुरंत ठीक करने के निर्देश दिए हैं.’’
VIDEO: दिल्ली में जाम से छुटकारा नहीं, लाजपत नगर फ्लाइओवर पर चल रहा काम
अधिकारी ने बताया कि फ्लाईओवर पर दरारें सर्दियों के दौरान गर्डरों के सिकुड़ने के कारण होती हैं.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva